ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने डॉ. राजेन्द्र प्रसाद को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने देश के प्रथम राष्ट्रपति डॉ. राजेन्द्र प्रसाद को उनकी जयंती पर श्रद्धांजलि अर्पित की है।
एक ट्वीट में प्रधानमंत्री ने कहा हैः
"स्वतंत्र भारत के पहले राष्ट्रपति और अद्वितीय प्रतिभा के धनी भारत रत्न डॉ. राजेन्द्र प्रसाद को उनकी जयंती पर शत-शत नमन। उन्होंने देश के स्वतंत्रता संग्राम में अपना विशिष्ट योगदान दिया। राष्ट्रहित में समर्पित उनका जीवन देशवासियों के लिए हमेशा प्रेरणास्रोत बना रहेगा।"
प्रधानमंत्री कार्यालय
प्रधानमंत्री ने डा. श्रीराम लागू के निधन पर शोक व्यक्त किया
(प्रधानमंत्री श्री नरेन्द्र मोदी ने अभिनेता डा. श्रीराम लागू के निधन पर शोक व्यक्त किया है।
प्रधानमंत्री ने अपने ट्वीट संदेश में कहा ‘‘ डॉ. श्रीराम लागू बहुमुखी प्रतिभा के धनी थे। उन्होंने कई वर्षों तक उत्कृष्ट प्रदर्शन के साथ दर्शकों को मंत्रमुग्ध किया। उनके काम को आने वाले कई वर्षों तक याद रखा जाएगा। उनके निधन से दुखी हूं। उनके प्रशंसकों के प्रति संवेदना। ओम शांति ”।
सूक्ष्म, लघु एवं मध्यम उद्यम मंत्रालय
स्थानीय से वैश्विक: खादी मास्क की विदेशी बाजारों में दस्तक
व्यापक रूप से लोकप्रिय खादी फेस मास्क "वैश्विक" होने के लिए तैयार है। वाणिज्य एवं उद्योग मंत्रालय द्वारा सभी प्रकार के गैर-चिकित्सा/ गैर-सर्जिकल मास्क के निर्यात पर प्रतिबंध हटा लिए जाने के बाद, खादी एवं ग्रामोद्योग आयोग  अब विदेशों में खादी कॉटन और रेशम फेस मास्क के निर्यात की संभावनाओं का पता लगा रहा है। विदेश व्यापार महानिदेशालय  की ओर से इस संदर्भ में 16 मई को अधिसूचना जारी कर दी गई है।
यह कदम, प्रधानमंत्री श्री नरेंद्र मोदी के "आत्मनिर्भर भारत अभियान" को ध्यान में रखते हुए "स्थानीय से वैश्विक" आह्वान के कुछ दिनों बाद उठाया गया है। कोविड-19 वैश्विक महामारी के दौरान फेस मास्क की अत्यधिक मांग को ध्यान में रखते हुए, केवीआईसी ने क्रमशः दो स्तरीय और तीन स्तरीय कॉटन के साथ-साथ सिल्क फेस मास्क को विकसित किया है, जो पुरुषों के लिए दो रंगों में और महिलाओं के लिए कई रंगों में उपलब्ध है।
अब तक केवीआईसी को 8 लाख फेस मास्क की आपूर्ति के ऑर्डर प्राप्त हो चुके हैं और लॉकडाउन अवधि के दौरान 6 लाख से ज्यादा फेस मास्क की आपूर्ति की जा चुकी है। केवीआईसी को राष्ट्रपति भवन, प्रधानमंत्री कार्यालय, केंद्र सरकार के मंत्रालयों, जम्मू-कश्मीर सरकार से ऑर्डर प्राप्त हुए हैं और आम नागरिकों द्वारा ईमेल के माध्यम से ऑर्डर मिले हैं। फेस मास्क की बिक्री करने के अलावा, पूरे देश में खादी संस्थानों द्वारा जिला प्राधिकरणों को 7.5 लाख से ज्यादा खादी के फेस मास्क मुफ्त में बांटे गए हैं।
केवीआईसी की योजना दुबई, अमेरिका, मॉरीशस और कई यूरोपीय और मध्य पूर्व देशों में खादी फेस मास्क की आपूर्ति करने की है, जहां पर पिछले कुछ वर्षों में खादी की लोकप्रियता काफी बढ़ी है। केवीआईसी की योजना इन देशों में भारतीय दूतावासों के माध्यम से खादी फेस मास्क बिक्री करने की है।
केवीआईसी के चेयरमैन, श्री विनय कुमार सक्सेना ने कहा कि खादी फेस मास्क का निर्यात, ‘स्थानीय से वैश्विक’ होने का सबसे बढ़िया उदाहरण है। सक्सेना ने कहा, “प्रधानमंत्री की अपील के बाद हाल के वर्षों में खादी के कपड़े और अन्य उत्पादों की लोकप्रियता पूरी दुनिया में काफी बढ़ी है। खादी फेस मास्क के निर्यात से उत्पादन में गतिशीलता आएगी और अंतत भारत में कारीगरों के लिए बड़े पैमाने पर रोजगार के अवसर उत्पन्न होंगे।” सक्सेना ने यह भी कहा कि, "फेस मास्क कोरोना महामारी से निपटने के लिए सबसे महत्वपूर्ण उपकरणों में से एक है। खादी फैब्रिक से तैयार ये डबल ट्विस्टेड मास्क न केवल गुणवत्ता और मांग के पैमाने पर खरे उतरते हैं बल्कि वे लागत प्रभावी, सांस लेने में उपयुक्त, धोने योग्य, पुन: उपयोग करने योग्य और बायो-डिग्रेडेबल हैं।”
इन मास्क के निर्माण में केवीआईसी द्वारा विशेष रूप से डबल ट्विस्टेड खादी कपड़े का उपयोग किया जा रहा है क्योंकि यह नमी की मात्रा को अंदर तक बनाए रखने में मददगार साबित होता है और हवा को अंदर जाने देने के लिए एक आसान मार्ग प्रदान करता है। इन मास्क को जो बात विशेष रूप से खास बनाती है वह हाथ से बुने हुए कॉटन और सिल्क के कपड़े हैं। कॉटन एक मैकेनिकल अवरोधक के रूप में जबकि रेशम एक इलेक्ट्रोस्टैटिक अवरोधक के रूप में काम करता है।
एएम/एके/डीसी-
(Visitor Counter : 435
प्रधानमंत्री कार्यालय
प्रधानमंत्री 6 मार्च को पुणे जाएंगे और पुणे मेट्रो रेल परियोजना का उद्घाटन करेंगे
इस परियोजना से पुणे में शहरी आवाजाही के लिए विश्वस्तरीय बुनियादी सुविधा उपलब्ध होगी, इस परियोजना की आधारशिला 2016 में प्रधानमंत्री द्वारा रखी गई थी
प्रधानमंत्री पुणे नगर निगम परिसर में छत्रपति शिवाजी महाराज की मूर्ति का अनावरण करेंगे
प्रधानमंत्री कई विकास परियोजनाओं की आधारशिला रखेंगे, आर के लक्ष्मण आर्ट गैलरी-संग्रहालय का उद्घाटन करेंगे
प्रधानमंत्री सिम्बायोसिस विश्वविद्यालय के स्वर्ण जयंती समारोह की शुरुआत करेंगे
प्रधानमंत्री श्री नरेन्द्र मोदी 6 मार्च, 2022 को पुणे का दौरा करेंगे और पुणे मेट्रो रेल परियोजना का उद्घाटन करेंगे। प्रधानमंत्री विभिन्न विकास परियोजनाओं का उद्घाटन और शिलान्यास भी करेंगे।
प्रधानमंत्री सुबह करीब 11 बजे पुणे नगर निगम परिसर में श्री छत्रपति शिवाजी महाराज की मूर्ति का अनावरण करेंगे। यह मूर्ति 1850 किलोग्राम गन मेटल से बनी है और लगभग 9.5 फीट ऊंची है।
प्रधानमंत्री सुबह करीब साढ़े 11 बजे पुणे मेट्रो रेल परियोजना का उद्घाटन करेंगे। यह परियोजना पुणे में शहरी आवाजाही के लिए विश्व स्तरीय बुनियादी सुविधा प्रदान करने का एक प्रयास है। प्रधानमंत्री द्वारा परियोजना की आधारशिला भी 24 दिसंबर, 2016 को रखी गई थी। प्रधानमंत्री कुल 32.2 किमी की पुणे मेट्रो रेल परियोजना के 12 किमी खंड का उद्घाटन करेंगे। पूरी परियोजना 11,400 करोड़ रुपये से अधिक की कुल लागत से बनाई जा रही है। श्री मोदी गरवारे मेट्रो स्टेशन पर प्रदर्शनी का उद्घाटन और निरीक्षण भी करेंगे और वहां से आनंदनगर मेट्रो स्टेशन तक मेट्रो की सवारी करेंगे।
दोपहर करीब 12 बजे प्रधानमंत्री कई विकास परियोजनाओं की आधारशिला रखेंगे और उद्घाटन करेंगे। वह मुला-मुथा नदी परियोजनाओं के कायाकल्प और प्रदूषण उपशमन की आधारशिला भी रखेंगे। नदी के नौ किलोमीटर खंड में 1080 करोड़ रुपये से अधिक की परियोजना लागत से कायाकल्प किया जाएगा। इसमें नदी किनारे संरक्षण, इंटरसेप्टर सीवेज नेटवर्क, सार्वजनिक सुविधाएं, नौका विहार गतिविधि आदि जैसे कार्य शामिल होंगे। मुला-मुथा नदी प्रदूषण उपशमन परियोजना को 1470 करोड़ रुपये से अधिक की लागत से "वन सिटी वन ऑपरेटर" की अवधारणा पर लागू किया जाएगा। परियोजना के तहत कुल 11 सीवेज उपचार संयंत्रों का निर्माण किया जाएगा, जिनकी कुल क्षमता लगभग 400 एमएलडी होगी। प्रधानमंत्री 100 ई-बसों और बनेर में निर्मित ई-बस डिपो का भी शुभारंभ करेंगे।
प्रधानमंत्री पुणे के बालेवाड़ी में निर्मित आर.के. लक्ष्मण आर्ट गैलरी-संग्रहालय का उद्घाटन करेंगे। संग्रहालय का मुख्य आकर्षण मालगुडी गांव पर आधारित एक लघु मॉडल है, जिसे श्रव्य-दृश्य प्रभावों के माध्यम से जीवंत बनाया जाएगा। कार्टूनिस्ट आर. के. लक्ष्मण द्वारा बनाए गए कार्टूनों को संग्रहालय में प्रदर्शित किया जाएगा। इसके बाद दोपहर करीब 1:45 बजे प्रधानमंत्री सिम्बायोसिस यूनिवर्सिटी के स्वर्ण जयंती समारोह की शुरुआत करेंगे।
कृषि एवं किसान कल्याण मंत्रालय
कैबिनेट ने 2022 सीजन के लिए खोपरा के न्यूनतम समर्थन मूल्य  को मंजूरी दी
एमएसपी, लाभ के रूप में न्यूनतम 50 प्रतिशत का आश्वासन देता है
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने 2022 सीजन के लिए खोपरा के न्यूनतम समर्थन मूल्य  को अपनी मंजूरी दे दी है।
उचित औसत गुणवत्ता  के मिलिंग खोपरा के लिए एमएसपी को 2021 के 10,335 रुपये प्रति क्विंटल से बढ़ाकर 2022 सीजन के लिए 10,590 रुपये प्रति क्विंटल कर दिया गया है और बॉल खोपरा के लिए एमएसपी को 2021 के 10,600 रुपये प्रति क्विंटल से बढ़ाकर 2022 सीजन के लिए 11,000 रुपये प्रति क्विंटल कर दिया गया है। यह उत्पादन की अखिल भारतीय भारित औसत लागत पर खोपरा मिलिंग के लिए 51.85 प्रतिशत और बॉल खोपरा के लिए 57.73 प्रतिशत का लाभ सुनिश्चित करता है। 2022 सीज़न के लिए खोपरा के एमएसपी में वृद्धि, अखिल भारतीय भारित औसत लागत के कम से कम 1.5 गुना के स्तर पर तय करने के सिद्धांत के अनुरूप है, जिसे बजट 2018-19 में सरकार द्वारा घोषित किया गया था।
यह निर्णय कृषि लागत और मूल्य आयोग  की सिफारिशों पर आधारित है।
यह 2022 तक किसानों की आय को दोगुना करने की दिशा में महत्वपूर्ण और प्रगतिशील कदमों में से एक है, जो लाभ के रूप में न्यूनतम 50 प्रतिशत का आश्वासन देता है।
भारतीय राष्ट्रीय कृषि सहकारी विपणन संघ लिमिटेड और भारतीय राष्ट्रीय उपभोक्ता सहकारी संघ लिमिटेड नारियल उगाने वाले राज्यों में एमएसपी पर समर्थन मूल्य का संचालन करने के लिए केंद्रीय नोडल एजेंसियों के रूप में कार्य करना जारी रखेंगे।
राष्ट्रपति सचिवालय
प्रेस विज्ञप्ति
मुख्य चुनाव आयुक्त श्री सुनील अरोड़ा ने आज दोपहर 12 बजकर 30 मिनट पर चुनाव आयुक्तों श्री अशोक लवासा और श्री सुशील चंद्रा के साथ राष्ट्रपति से भेंट की। मुख्य चुनाव आयुक्त ने 17वीं लोकसभा के आम चुनाव के बाद लोकसभा के लिए चुने गए नवनिर्वाचित सदस्यों के नाम से युक्त लोक प्रतिनिधित्व अधिनियम, 1951 की धारा 73 के संदर्भ में चुनाव आयोग द्वारा जारी अधिसूचना की एक प्रति राष्ट्रपति को सौंपी।
राष्ट्रपति ने मानव इतिहास में लोकतांत्रिक प्रणाली की सबसे व्यापक चुनाव प्रक्रिया को सफलतापूर्वक संपन्न कराने के लिए मुख्य चुनाव आयुक्त और अन्य चुनाव आयुक्तों को अपनी शुभकामनाएं दीं। राष्ट्रपति ने संपूर्ण राष्ट्र की ओर से चुनाव आयोग, इसके अधिकारियों और प्रबंधन एवं प्रचार के साथ-साथ मतदान निगरानी में शामिल अन्य सार्वजनिक अधिकारियों के अलावा स्वतंत्र एवं निष्पक्ष चुनावों के सफलतापूर्ण समापन के लिए लोगों की आकांक्षाओं और सुरक्षा के लिए की गई अथक मेहनत के लिए केंद्र और राज्य सरकार के पुलिस और सुरक्षाबलों के प्रयासों की भी सराहना की। इसके साथ-साथ उन्होंने चुनाव प्रक्रिया में इतनी व्यापक संख्या में भागीदारी के लिए करोड़ों मतदाताओं को भी अपनी शुभकामनाएं दीं। राष्ट्रपति ने कहा कि यह तथ्य भी अत्यंत महत्वपूर्ण है कि इस संपूर्ण सफल चुनाव प्रक्रिया को संविधान और भारत की गहरी एवं चिरस्थायी लोकतांत्रिक परंपराओं को ध्यान में रखते हुए पूर्ण किया गया।
रेल मंत्रालय
रेल मंत्रालय कुछ रेलवे स्टेशनों पर प्रधानमंत्री भारतीय जनऔषधि केंद्र  स्थापित करेगा
इसका उद्देश्य सभी को किफायती मूल्यों पर गुणवत्तापूर्ण दवाएं और उपभोज्य वस्तुएं  उपलब्ध कराना है
रेलवे वाणिज्यिक रूप से लाइसेंसधारियों को इन केन्द्रों के संचालन के लिए परिसंचारी क्षेत्रों और स्टेशनों के बकॉनकोर्स में तैयार आउटलेट उपलब्ध कराएगा
रेलवे स्टेशनों पर आने वाले यात्रियों के कल्याण और भलाई के लिए भारतीय रेलवे ने कुछ रेलवे स्टेशनों के सर्कुलेटिंग एरिया और कॉनकोर्स में प्रधानमंत्री भारतीय जन औषधि केंद्र  स्थापित करने के लिए एक नीतिगत ढांचा तैयार किया है, जिनका संचालन लाइसेंसधारक करेंगे। पायलट परियोजना के लिए पहचाने गए 50 स्टेशनों की सूची अनुबंध-I में संलग्न है।
लाखों दैनिक आगंतुकों और यात्रियों की आवश्यकताओं को पूरा करने के लिए, भारतीय रेलवे अपने स्टेशनों पर सुविधाओं में लगातार वृद्धि कर रहा है। रेलवे स्टेशनों पर पीएमबीजेके स्थापित करने के उद्देश्य इस प्रकार हैं:
-
सभी को किफायती मूल्यों पर गुणवत्तापूर्ण दवाइयां और उपभोज्य वस्तुएं  उपलब्ध कराने के लिए भारत सरकार के मिशन को बढ़ावा देना।
-
रेलवे स्टेशनों पर यात्रियों/आगंतुकों को जनऔषधि उत्पादों का आसानी से उपयोग करने में सक्षम बनाना।
-
किफायती मूल्यों पर दवाइयां उपलब्ध कराकर समाज के सभी वर्गों के बीच कल्याण और भलाई को बढ़ावा देना।
-
पीएमबीजेके खोलने के लिए रोजगार के अवसर पैदा करना और उद्यमियों के लिए अवसर जुटाना।
इस योजना के तहत पीएमबीजेके को 'अपेक्षित यात्री सुविधा' माना जाएगा और उसके अनुसार रेलवे वाणिज्यिक रूप से लाइसेंसधारकों द्वारा संचालन के लिए सर्कुलेटिंग एरिया और स्टेशनों के कॉनकोर्स में तैयार किये गए आउटलेट उपलब्ध कराएगा।
ये आउटलेट सुविधाजनक स्थानों पर सर्कुलेटिंग एरिया/परिसरों में स्थित होंगे, ताकि स्टेशनों पर आने और जाने वाले सभी यात्रियों को लाभ हो।
पीएमबीजेके रेलवे डिवीजनों द्वारा पहचान किए गए स्थानों पर लाइसेंसधारियों द्वारा स्थापित और संचालित किए जाएंगे। आईआरईपीएस के माध्यम से संबंधित रेलवे डिवीजनों के साथ ई-नीलामी द्वारा स्टाल प्रदान किए जाएंगे। इन स्टालों को एनआईडी अहमदाबाद द्वारा डिजाइन किया जाएगा।
पीएमबीजेके आउटलेट्स के सफल बोलीदाताओं को जन औषधि की दुकान चलाने के लिए आवश्यक अनुमति और लाइसेंस प्राप्त करना होगा तथा उन्हें दवाइयों के भंडारण के लिए सभी वैधानिक आवश्यकताओं का भी अनुपालन करना होगा।
पीएमबीजेके आउटलेट्स के सफल बोलीदाताओं को परिचालन शुरू करने से पहले पीएमबीजेके के लिए नोडल एजेंसी यानी फार्मास्यूटिकल्स एंड मेडिकल डिवाइसेज ब्यूरो ऑफ इंडिया  और जनऔषधि योजना  के लिए अधिकृत वितरकों के साथ भी एक समझौता करना होगा।
अनुलग्नक-I
संघ लोक सेवा आयोग
सिविल सेवा  परीक्षा, 2019 - परिणाम घोषित
संघ लोक सेवा आयोग द्वारा दिनांक 20 सितंबर से 29 सितंबर, 2019 तक आयोजित सिविल सेवा  परीक्षा, 2019 के परिणामों के आधार पर निम्नलिखित अनुक्रमांक वाले उम्मीदवारों ने भारतीय प्रशासनिक सेवा, भारतीय विदेश सेवा, भारतीय पुलिस सेवा तथा अन्य केन्द्रीय सेवाओं  में चयन हेतु साक्षात्कार के लिए अहर्ता प्राप्त कर ली है।
इन उम्मीदवारों को व्यक्तित्व परीक्षण  हेतु अनंतिम तौर पर अहर्क माना गया है और यह स्थिति माननीय उच्चतम न्यायालय द्वारा इस विषय में जारी किए जा
सकने वाले अगले आदेश के अधीन होगी।
अनुक्रमांक :
स्वास्थ्य एवं परिवार कल्याण मंत्रालय
भारत का कुल कोविड-19 टीकाकरण कवरेज 121.94 करोड़ के स्तर को पार किया
पिछले 24 घंटों में 82.86 लाख से अधिक टीके की खुराक दी गई
रिकवरी दर 98.34 प्रतिशत पर पहुंची
पिछले 24 घंटों में 8,774 दैनिक नए मामले दर्ज किए गए
वर्तमान में भारत के सक्रिय मामले घटकर 1,05,691 पर आया
साप्ताहिक पॉजिटिविटी दर  लगातार 14 दिनों से 1% से कम
पिछले 24 घंटों में 82,86,058 वैक्सीन की खुराक लगाने के साथ, भारत का कुल कोविड-19 टीकाकरण कवरेज आज सुबह 7 बजे तक की अनंतिम रिपोर्ट के अनुसार 121.94 करोड़  पार पहुंच गया। यह उपलब्धि टीकाकरण के 1,26,30,392 सत्रों के माध्यम से हासिल किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
एचसीडब्ल्यू
|
|
पहली खुराक
|
|
1,03,83,416
|
|
|
|
दूसरी खुराक
|
|
94,66,553
|
|
एफएलडब्ल्यू
|
|
पहली खुराक
|
|
1,83,78,183
|
|
|
|
दूसरी खुराक
|
|
1,64,47,200
|
|
18-44 आयु समूह
|
|
पहली खुराक
|
|
45,43,97,807
|
|
|
|
दूसरी खुराक
|
|
21,56,66,951
|
|
45 से 59 वर्ष के बीच का आयु समूह
|
|
पहली खुराक
|
|
18,36,80,077
|
|
|
|
दूसरी खुराक
|
|
11,81,33,066
|
|
60 वर्ष से अधिक
|
|
पहली खुराक
|
|
11,50,32,531
|
|
|
|
दूसरी खुराक
|
|
7,78,85,350
|
|
कुल
|
|
|
|
1,21,94,71,134
पिछले 24 घंटों में 9,481 रोगियों के ठीक होने से स्वस्थ होने वाले रोगियों  की संचयी संख्या बढ़कर 3,39,98,278 हो गई है।
भारत की रिकवरी दर बढ़कर 98.34% हो गई है।
केंद्र और राज्यों/केंद्र शासित प्रदेशों द्वारा लगातार और सहयोगात्मक प्रयास से बीते 154 दिनों से लगातार 50,000 से कम दैनिक मामले दर्ज किए जा रहे हैं।
पिछले 24 घंटे में 8,774 नए मामले सामने आए हैं।
देशभर में सक्रिय मामलों की संख्या वर्तमान में 1,05,691 है। वर्तमान में सक्रिय मामले देश के कुल सक्रिय मामलों का 0.31% हैं, जो मार्च 2020 के बाद से सबसे कम है।
देश भर में टेस्टिंग क्षमता में उल्लेखनीय रूप से बढ़ोतरी के साथ, देश में पिछले 24 घंटों में 10,91,236 टेस्ट किए गए। कुल मिला कर, भारत ने अब तक 63.94 करोड़ से अधिक  जांच की जा चुकी है।
एक तरफ जहां, टेस्टिंग क्षमता देश भर बढ़ा दी गई है, साप्ताहिक पॉजिटिविटी दर वर्तमान में 0.85 प्रतिशत है जो बीते 14 दिनों से 1% से कम है। दैनिक पॉजिटिविटी दर आज 0.80 प्रतिशत है। दैनिक पॉजिटिविटी दर लगातार 55 दिनों से 2 प्रतिशत से कम बनी हुई है और लगातार 90 दिनों से 3 प्रतिशत से कम बनी हुई है।
प्रधानमंत्री कार्यालय
प्रधानमंत्री ने एशियाई खेलों में स्वर्ण पदक जीतने के लिए स्क्वैश मिश्रित युगल टीम की सराहना की
प्रधानमंत्री श्री नरेन्द्र मोदी ने एशियाई खेलों में स्क्वैश मिश्रित युगल स्पर्धा में स्वर्ण पदक जीतने पर दीपिका पल्लीकल और हरिंदर पाल संधू को बधाई दी है।
एक्स पर अपनी एक पोस्ट में प्रधानमंत्री ने कहा:
"एशियाई खेलों में स्वर्ण पदक जीतने के लिए हमारी स्क्वैश मिश्रित युगल टीम को बधाई। इस अभूतपूर्व जीत के लिए @DipikaPallikal और @sandhu_harinder को शुभकामनाएं। उनके भविष्य के प्रयासों के लिए भी उन्हें मेरी शुभकामनाएं।"
रक्षा मंत्रालय
टैंक-रोधी निर्देशित मिसाइल 'हेलीना' के उच्च ऊंचाई वाली उड़ान का दूसरा सफल परीक्षण किया गया
चालू उपयोगकर्ता प्रमाणीकरण परीक्षणों के तहत स्वदेशी रूप से विकसित टैंक-रोधी निर्देशित मिसाइल 'हेलीना' का 12 अप्रैल, 2022 को उन्नत हल्के हेलीकॉप्टर से एक बार फिर सफलतापूर्वक उड़ान परीक्षण किया गया। रक्षा अनुसंधान और विकास संगठन  के साथ भारतीय वायु सेना और भारतीय सेना की टीमों ने इसका अधिक ऊंचाई परिक्षेत्र में इसका परीक्षण किया। यह लगातार दूसरा सफल उड़ान परीक्षण है। इससे पहले 11 अप्रैल, 2022 को पहला सफल उड़ान परीक्षण किया गया था।
https://pib.gov.in/PressReleasePage.aspx?PRID=1815699
आज का परीक्षण अलग-अलग परिक्षेत्र और ऊंचाई के लिए किया गया। योजना के अनुरूप मिसाइल ने नकली टैंक लक्ष्य पर सफलतापूर्वक निशाना साधा। परीक्षण के दौरान सेना के वरिष्ठ कमांडर और डीआरडीओ के वैज्ञानिक उपस्थित थे। इस उड़ान-परीक्षण के साथ इमेजिंग इन्फ्रा-रेड सीकर सहित संपूर्ण प्रणाली का लगातार प्रदर्शन स्थापित किया गया है, जो सशस्त्र बलों में 'हेलीना' को शामिल करने में सक्षम होगा।
इससे पहले राजस्थान के पोखरण में 'हेलीना' का प्रमाणीकरण परीक्षण किया गया था, जिसने रेगिस्तानी परिक्षेत्र में मिसाइल की प्रभावशीलता को प्रमाणित किया।
'हेलीना' तीसरी पीढ़ी की दागकर और भूलने वाली टैंक-रोधी निर्देशित मिसाइल है, जो सीधे प्रहार मोड के साथ-साथ शीर्ष हमला मोड, दोनों में लक्ष्य को भेद सकता है। इस प्रणाली में हर एक मौसम में दिन और रात काम करने की क्षमता है और यह पारंपरिक बख्तरबंद और विस्फोटक प्रतिक्रियाशील बख्तरबंद के साथ युद्धक टैंकों को हरा सकता है।
प्रधानमंत्री कार्यालय
प्रधानमंत्री ने आत्मनिर्भर भारत के लिए ‘वोकल फ़ॉर लोकल’ को लोकप्रिय बनाने हेतु आध्यात्मिक गुरुओं से मदद का आह्वान किया
प्रधानमंत्री श्री नरेन्द्र मोदी ने कहा कि जिस तरह से देश के स्वाधीनता संग्राम में भक्ति आंदोलन ने भूमिका निभाई थी, उसी तरह आज आत्मनिर्भरता भारत के लिए देश के संतों, महात्माओं, महंतों और आचार्यों की मदद की आवश्यकता है। वह आज वीडियो कॉन्फ्रेंसिंग के माध्यम से जैन आचार्य श्री विजय वल्लभ सुरिश्वर जी महाराज की 151वीं जयंती के उपलक्ष्य में 'स्टैच्यू ऑफ पीस' के अनावरण के अवसर पर बोल रहे थे। इस अवसर पर उनके संबोधन की मुख्य बात रही सामाजिक-राजनीतिक ताने-बाने में धर्म और अध्यात्म का महत्व। जिस तरह से देश के स्वाधीनता संग्राम में धर्म और आध्यात्म की भूमिका रही, उसी तरह आज आत्मनिर्भर भारत के लिए इनकी महती भूमिका आवश्यक है।
प्रधानमंत्री ने अपने ‘वोकल फॉर लोकल’ नारे का उल्लेख करते हुए कहा कि भक्ति आंदोलन ने स्वाधीनता संघर्ष के लिए बुनियाद को पोषित किया था। उन्होंने कहा कि हमें यह याद रखने की आवश्यकता है कि संतों, महंतों, साधुओं और आचार्यों के द्वारा देश के कोने-कोने में लोगों को प्रेरित किया गया, उनकी चेतना को जगाया गया। वही चेतना आगे चलकर स्वाधीनता संघर्ष में संबल बनी।
प्रधानमंत्री मोदी ने आध्यात्मिक गुरुओं से आत्मनिर्भरता को प्रोत्साहित करने का आह्वान किया। उन्होंने रेखांकित किया कि जिस तरह से स्वाधीनता आंदोलन की नींव को मजबूत करने में भक्ति आंदोलन ने महत्वपूर्ण भूमिका निभाई थी, उसी तरह आज 21वीं सदी में देश को आत्मनिर्भर बनाने के लिए आत्मनिर्भर भारत योजना को देश के संतो, महंतों और आचार्यों से मदद चाहिए। उन्होंने संतों से आग्रह किया कि वह देश के जिस भी कोने में अपने धार्मिक और आध्यात्मिक प्रवचन दें, उसमें ‘वोकल फ़ॉर लोकल’ के संदेश को निरंतर स्थान दें। ‘वोकल फ़ॉर लोकल’ की मुहिम को संतो द्वारा प्रचारित और प्रसारित करने से बल मिलेगा। यह देश को आत्मनिर्भरता के मार्ग पर अग्रसर करने में सहायक होगा और देश में उसी तरह ऊर्जा का संचार होगा जिस तरह स्वाधीनता के आंदोलन में हुआ था।
विज्ञान एवं प्रौद्योगिकी मंत्रालय
एनआरडीसी ने एस.एन. बोस नेशनल सेंटर फॉर बेसिक साइंसेज द्वारा विकसित दो कोविड-19 प्रौद्योगिकियों का अंतरण किया
भारत सरकार के विज्ञान और प्रौद्योगिकी मंत्रालय के वैज्ञानिक और औद्योगिक अनुसंधान विभाग के तहत एक उद्यम नेशनल रिसर्च डिवेलपमेंट कारपोरेशन  ने भारत सरकार के विज्ञान एवं प्रौद्योगिकी विभाग के अंतर्गत आने वाले स्वायत्त अनुसंधान संस्थान एसएन बोस नेशनल सेंटर फॉर बेसिक साइंसेज , कोलकाता द्वारा विकसित दो कोविड-19के नियंत्रण की प्रौद्योगिकियों के अंतरण हेतु मेसर्स पॉलमेक इंफ्रास्ट्रक्चर प्राइवेट लिमिटेड कोलकाता के साथ एक करार किया है।
एसएनबीएनसीबीएस द्वारा विकसित और एनआरडीसी द्वारा अंतरित दो प्रौद्योगिकियां हैं:
1. आरामदायक और स्वच्छ श्वास हेतु संलग्न सांस लेने वाले वाल्व और निलंबित पार्टिकुलेट मैटर फ़िल्टर के साथ एक सक्रिय श्वसन यंत्रऔर
2. एक डिस्पेंसिंग एंटीमाइक्रोबियल लेयर के साथ लंबे समय तक चलने वाले नैनो-सैनिटाइजर।
कार्बन डाइऑक्साइड की पुनरावृत्ति, नमी को बाहर निकालने और मास्क के अंदर पसीने से तर और गर्म वातावरण के लिए सक्रिय श्वसन मास्क एक अभिनव समाधान है। इससे चेहरे पर मास्क लगे होने पर भी बोलने में स्पष्टता की प्रतीती होती है और हवाई प्रदूषकों के संपर्क से बचाव हेतु सांस लेने में स्वच्छऔर आरामदायक हैं।
लंबे समय तक चलने वाले नैनो-सैनिटाइजर का नवाचार सामान्य सैनिटाइजर के उपयोग के कारण होने वाली समस्याओं जैसे कि लगातार उपयोग के कारण त्वचा का निर्जलीकरणऔर सुरक्षात्मक भूमिका के बिना आम सैनिटाइजर्स की तात्कालिक रोगाणुरोधी कार्रवाई की प्रकृतिका समाधान है । नवाचारी सैनिटाइजर की यह प्रौद्योगिकी लंबी अवधि के लिए आरामदायक और हाथों की स्वच्छता को सुनिश्चित करती है।
इस समझौता करार पर एनआरडीसी के अध्यक्ष एवं प्रबंध निदेशक डॉ एच पुरुषोत्तम और मेसर्स पॉलमेच इंफ्रास्ट्रक्चर प्राइवेट लिमिटेड के निदेशक श्री शांति रंजन पॉल ने भारत सरकार के विज्ञान और प्रौद्योगिकी विभाग के सचिव प्रोफेसर आशुतोष शर्मा और एसएन बोस नेशनल सेंटर फॉर बेसिक साइंसेज के निदेशक डॉ समित कुमार रे, वैज्ञानिक प्रोफेसर समीर कुमार पाल, रजिस्ट्रार एमएस शोहिनी मजूमदार, तकनीकी अनुसंधान केंद्र  के नोडल अधिकारी डॉ.सोमेन मंडल और एनआरडीसी के वरिष्ठ अधिकारियों की आन लाइन उपस्थिति में हस्ताक्षर किए।
इन नवाचारी उत्पादोंके इस्तेमाल से यूजर्स को मार्केट में उपलब्ध मास्क और सैनिटाइजर्स के साथ मौजूदा समस्याओं पर काबू पाने में मदद मिलेगी। विज्ञान और प्रौद्योगिकी विभाग के सचिव प्रो आशुतोष शर्मा ने समाज को लाभ पहुंचाने हेतु विज्ञान एवं प्रौद्योगिकी की इस सफलता के लिए सभी हितधारकों को बधाई दी।
प्रधानमंत्री कार्यालय
प्रधानमंत्री ने एग्जाम वॉरियर्स के सुझावों और परीक्षा पे चर्चा में सक्रिय भागीदारी पर प्रसन्नता व्यक्त की
प्रधानमंत्री श्री नरेन्द्र मोदी ने नवोदय विद्यालय समिति  के एक ट्वीट का जवाब दिया है जिसमें जेएनवी ढेंकनाल, ओडिशा की छात्रा कुमारी शिवांगी ने परीक्षा पे चर्चा पर अपने विचार साझा किए थे।
एनवीएस के ट्वीट का जवाब देते हुए प्रधानमंत्री ने कहा:
"परीक्षा के तनाव को दूर करने के तरीकों पर #ExamWarriors से मुझे कई दिलचस्प सुझाव मिल रहे हैं। मुझे पूरे भारत से इस तरह की सक्रिय भागीदारी देखकर खुशी हो रही है।"
रक्षा मंत्रालय
स्वर्णिम विजय वर्ष की विजय ज्योति 03 अगस्त को अंडमान निकोबार द्वीप समूह पहुंचेगी
मुख्य बातें
- भारत द्वारा 1971 के युद्ध में प्राप्त की गई ऐतिहासिक जीत की 50वीं वर्षगांठ को 'स्वर्णिम विजय वर्ष' के रूप में मनाया जा रहा है
- 31 जुलाई, 2021 को विजय ज्योति की कमान चेन्नई में अंडमान और निकोबार को सौंपी जाएगी
- अंडमान और निकोबार द्वीप समूह में विजय ज्योति 03-28 अगस्त, 2021 तक रहेगी
- दिसंबर 1971 में भारतीय सशस्त्र बलों ने पाकिस्तान पर निर्णायक विजय प्राप्त की और एक नए राष्ट्र बांग्लादेश का उदय हुआ
भारत द्वारा 1971 के युद्ध में प्राप्त की गई ऐतिहासिक जीत की 50वीं वर्षगांठ को 'स्वर्णिम विजय वर्ष' के रूप में मनाया जा रहा है। प्रधानमंत्री श्री नरेंद्र मोदी द्वारा इस समारोह की शुरुआत 16 दिसंबर, 2020 को विजय ज्योति प्रज्ज्वलित करते हुए की गई थी। इस विजय ज्योति को राष्ट्रीय युद्ध स्मारक की निरंतर प्रज्ज्वलित होने वाली ज्योति के माध्यम से जलाया गया और यह युद्ध में शामिल हुए हमारे वीर सैनिकों की बहादुरी का प्रतीक है।जबसे पूरे भारत वर्ष में विजय ज्योति की यात्रा प्रारंभ किया गया है, तबसे बड़ी संख्या में स्मरणीय कार्यक्रमों का आयोजन किया जा रहा है।
इस विजय ज्योति को दिनांक 31 जुलाई, 2021 को चेन्नई में अंडमान निकोबार कमांड  को सौंपा जाएगा। विजय ज्योति को एएनसी की संयुक्त-सेवा टीम को सौंप दिया जाएगा और उसी दिन उसे चेन्नई से पोर्ट ब्लेयर तक भारतीय नौसेना के जहाज के माध्यम से लेकर जाया जाएगा। पोर्ट ब्लेयर नेवल जेटी में विजय ज्योति का भव्य स्वागत किया जाएगा और उसे संयुक्त-सेवा गार्ड ऑफ ऑनर प्रदान किया जाएगा।
अंडमान और निकोबार द्वीप समूह में विजय ज्योति 03-28 अगस्त, 2021 तक रहेगी। नागरिक प्रशासन एवं एएनसी द्वारा इस दौरान संयुक्त रूप से बड़ी संख्या में कार्यक्रमों का आयोजन करने की योजना बनाई गई है। इन कार्यक्रमों में हमें सेवा दिग्गजों के साथ-साथ स्थानीय लोगों, विशेष रूप से युवाओं की भागीदारी देखने को मिलेगी। 28 अगस्त, 2021 को विजय ज्योति को पोर्ट ब्लेयर में पूर्वी नौसेना कमान को सौंपा जाएगा, उससे पहले इसे अंडमान और निकोबार के सभी प्रमुख द्वीपों की यात्रा करायी जाएगी।
दिसंबर 1971 में भारतीय सशस्त्र बलों ने पाकिस्तान पर निर्णायक विजय प्राप्त की थी और एक नए राष्ट्र बांग्लादेश का उदय हुआ था। इस विजय का परिणाम यह निकला कि द्वितीय विश्वयुद्ध के बाद यह सबसे बड़ा सैन्य आत्मसमर्पण अभियान बना, जिसमें पाकिस्तानी सेना के लगभग 93,000 सैनिकों ने भारतीय सेना के सामने आत्मसमर्पण किया।
एमजी/एएम/एके/सीएस-
(Visitor Counter : 143